b"\n_START_ARTICLE_\nJean-Baptiste Charcot\n_START_SECTION_\nBiografia\n_START_PARAGRAPH_\nEra fill del metge Jean-Martin Charcot. Des de 1876 a 1885, assist\xc3\xad a l'\xc3\x89cole alsacienne, i practica molt els esports de boxa, rugby, esgrima i la vela a  Ouistreham._NEWLINE_Des de 1883 a 1887, va fer nombrosos viatges amb el seu pare a Gal\xc2\xb7les, les illes Shetland, les illes H\xc3\xa8brides, les Feroe, Isl\xc3\xa0ndia, Jan Mayen, els Pa\xc3\xafsos Baixos, Espanya i el Marroc, i va avorrir els pa\xc3\xafsos massa c\xc3\xa0lids. _NEWLINE_El 1891, viatj\xc3\xa0 a R\xc3\xbassia com a metge._NEWLINE_L'any 1896, es cas\xc3\xa0 amb Jeanne Hugo, n\xc3\xa9ta de Victor Hugo, qui s'havia divorciat de L\xc3\xa9on Daudet. Va participar com jugador de Rugby als Jocs Ol\xc3\xadmpics de 1896._NEWLINE_En esport de vela va ser medalla de plata als Jocs Ol\xc3\xadmpics de l'any 1900.\n_START_SECTION_\nExpedicions a l'Ant\xc3\xa0rtida\n_START_PARAGRAPH_\nL'any 1903, va fer construir a Saint-Malo una goleta de tres pals de 32 metres anomenada Fran\xc3\xa7ais i va organitzar la primera expedici\xc3\xb3 francesa a l'Ant\xc3\xa0rtida que hivern\xc3\xa0 a l'illa Wandel el 1905, a la tornada es va divorciar i el 1907 es va tornar a casar amb la pintora Marguerite Cl\xc3\xa9ry. Va fer construir un nou vaixell de 40 m d'exploraci\xc3\xb3 polar anomenat Pourquoi Pas\xc2\xa0? IVequipat amb motor, tres laboratoris i una biblioteca. _NEWLINE_L'agost de 1908, Charcot hivern\xc3\xa0 a l'illa Petermann, torn\xc3\xa0 el 1910 i confi\xc3\xa0 les col\xc2\xb7leccions de zoologia i bot\xc3\xa0nica al Museu de M\xc3\xb2naco. Va descobrir l'illa Charcot. Va emmalaltir d'escorbut.\n_START_SECTION_\nCap de les missions polars\n_START_PARAGRAPH_\nA partir de l'any 1925, a causa de la seva edat avan\xc3\xa7ada, ja no pot comandar el Pourquoi pas\xc2\xa0?, per\xc3\xb2 en rest\xc3\xa0 a bord en qualitat de cap de les missions. Va fer moltes navegacions per l'\xc3\x80rtic. El 1926, va ser elegit membre de l'Acad\xc3\xa9mie des sciences i se li confi\xc3\xa0 una missi\xc3\xb3 a la Terra de Jameson. Explor\xc3\xa0 la costa oriental de Groenl\xc3\xa0ndia i va recollir-ne molts f\xc3\xb2ssils i mostres d'insectes i de la flora._NEWLINE_El 1928, el Pourquoi Pas\xc2\xa0? IV i el creuer Strasbourg (ex Allemand KMS Regensburg) van anar a la recerca d'un gran hidroavi\xc3\xb3 franc\xc3\xa8s, un \xc2\xab\xc2\xa0Latham 47\xc2\xa0\xc2\xbb, desaparegut al comandament de Roald Amundsen, el qual cercava al general itali\xc3\xa0 Nobile, que dirigia el dirigible Italia cap al Pol Nord. Aquesta recerca va ser in\xc3\xbatil._NEWLINE_A partir de 1930, ell va preparar l'Any polar internacional. Va instal\xc2\xb7lar a Groenl\xc3\xa0ndia la missi\xc3\xb3 etnogr\xc3\xa0fica dirigida per Paul-\xc3\x89mile Victor que dur\xc3\xa0 un any a Angmagsalik._NEWLINE_El setembre de 1936, el Pourquoi Pas\xc2\xa0? IV va fer una escala a Reykjavik. Partiren el 15 de setembre cap a Saint-Malo, per\xc3\xb2 el vaixell enfront\xc3\xa0 una violenta tempesta que destru\xc3\xad el vaixell i mat\xc3\xa0 tota la tripulaci\xc3\xb3 excepte el mestre timoner Eug\xc3\xa8ne Gonidec._NEWLINE_De Jean-Baptiste Charcot se'n va recuperar el cad\xc3\xa0ver i est\xc3\xa0 enterrat a Par\xc3\xads, al cimeti\xc3\xa8re de Montmartre, el 12 d'octubre de 1936 despr\xc3\xa9s de funerals nacionals fets a la  catedral Notre-Dame de Par\xc3\xads.\n_START_SECTION_\nFonts\n_START_PARAGRAPH_\nEls papers personals de Jean-Baptiste Charcot es conserven alsx Archives nationales amb el codi 669AP."